Gineso rekordas – Ilgiausias „Sugedęs telefonas“ pasaulyje
2018-09-05 16:00 - 19:00 (Europe/Moscow) | Kaštonų alėja
Rugsėjo 5 d. 16–19 val. Šiaulių apskrities Povilo Višinskio viešoji biblioteka kviečia šiauliečius ir miesto svečius prisijungti prie pasaulio Gineso rekordo – ilgiausio „Sugedusio telefono“ pasaulyje siekimo. Akcija vyks Šiaulių miesto centre (aikštėje prie „Trijų nykštukų“). Kad Šiauliai pasiektų pasaulio rekordą, akcijoje turi dalyvauti 2 000 dalyvių.
Šia unikalia akcija sieksime dviejų tikslų. Pirma – pasiūlyti miesto žmonėms neįprastai pasveikinti Šiaulių miestą su 782-uoju gimtadieniu; antra – bendra akcija iškelti su emigracija susijusias problemas, kurias dažnai išprovokuoja neatsargūs ir neapgalvoti mūsų pačių pasisakymai. „Sugedęs telefonas“ puikiai iliustruoja šią problemą, nes perteikia „gero gyvenimo emigracijoje“ gando kultūros fenomeną, kuris dažnai paskatina jauną žmogų emigruoti. Medijų, socialinių tinklų informacija taip pat iškreipia tiesą, viešindama tik emigrantų sėkmės istorijas.
Siekdami pasaulio rekordo, ne tik įprasminsime miesto šventę, tačiau ir pakviesime susimąstyti apie šią problemą, kurią aktualizuos patys „Sugedusio telefono“ žaidėjai, paeiliui perduodami vienas kitam išgirstą frazę ir stengdamiesi jos neiškraipyti.
Gyva žmonių grandine pasveikinkime Šiaulių miestą ir kartu įrodykime, kad esame vieningi ir neabejingi emigracijos problemai Lietuvoje! Kad pasiektume rekordą, nereikia jokių ypatingų gebėjimų, tik sueiti draugėn!
Daugiau informacijos rasite Šiaulių apskrities Povilo Višinskio viešosios bibliotekos tinklalapyje savb.lt.
Akciją globoja Šiaulių miesto meras Artūras Visockas.
Akciją organizuoja Šiaulių apskrities Povilo Višinskio viešoji biblioteka.
Partneriai: Šiaulių miesto savivaldybė, UAB „Šiaulių vandenys“, UAB „Gorila reklama“, Šiaulių universitetas, Šiaulių valstybinė kolegija, Šiaulių universiteto studentų atstovybė, Šiaulių jaunimo organizacijų asociacija „Apskritasis stalas“.

Susitikimas su knygos „Tėvynės tuštėjimo metas“ autoriumi
2018-09-06 11:30 | Šiaulių valstybinė kolegija
Rugsėjo 6 d. 11.30 val. Šiaulių valstybinėje kolegijoje (Aušros al. 40, III, aktų salė) vyks nemokamas renginys – susitikimas su knygos „Tėvynės tuštėjimo metas“ autoriumi Arvydu Juozaičiu.

Arvydas Juozaitis – knygos „Tėvynės tuštėjimo metas“ autorius, filosofas, rašytojas, publicistas, politinis ir visuomenės veikėjas, humanitarinių mokslų daktaras. „Tėvynės tuštėjimo metas“ – knyga takoskyra, kurią Arvydas Juozaitis rašė septyniolika metų. Joje sudėtos esė rašytos išgyvenant nūdienio Lietuvos valstybingumo zenitą ir valstybingumo nuosmukį.
A. Juozaitis parašė ne vieną dešimtį knygų. Sukūrė istorinę literatūrinę „Baltijos trilogiją“: „Karalių miestas be karalių“ (I. Simonaitytės premija), „Ryga – niekieno civilizacija“ (Baltijos Asamblėjos premija), „Klaipėda – Mėmelio paslaptis“.

Paroda „Tavo PIN KODAS 2018“
2018-09-06 16:00 | Šiaulių arena
PARODA „Tavo PIN KODAS“ – vieta, kurioje mokslo, meno, sporto, verslo specialistai ir aktyvus jaunimas pristato savo veiklas, projektus, dalijasi aktualiausiomis idėjomis, užmezga naujų ryšių. Šis renginys suteikia išskirtinę galimybę miesto visuomenei pristatyti savo organizaciją, jos unikalumą ir siūlomas veiklas. Šiais metais prie organizatorių prisijungusi Šiaulių valstybinė kolegija dalyviams pasiūlys parodoje dar nebandytas veiklas – galimybę dalyvauti praktinėse-kūrybinėse dirbtuvėse ir motyvuojančiuose pokalbiuose, veiklas interaktyviame LINPRA infomobilyje.
Šių metų renginio „Tavo PIN kodas“ naujovė – INFOMOBILIS!
Infomobilis – tai mobili STEAM (angl. SCIENCE, TECHNOLOGY, ENGINEERING, ARTS, MATHS) laboratorija ant ratų, kurioje galėsite susipažinti su techninės pakraipos profesijomis ir šios srities karjeros galimybėmis.
Infomobilio tikslas – patraukliai pristatyti inžineriją kaip modernią elektronikos, mechanikos, informatikos, matematikos ir kitus mokslus jungiančią profesiją. Inžinerinėje pramonėje labai laukiami jauni, smalsūs ir imlūs šios srities specialistai. Interaktyvus Infomobilis – puiki galimybė ne tik pamatyti ir išbandyti naujausias technologijas ir įrenginius, tačiau ir sužinoti apie inžinerinės pramonės krypčių studijas ir jas pasirinkus atrandamas perspektyvas.
Infomobilyje, kurio ilgis siekia 17,5 m, sumontuota moderni technika: 3D spausdintuvai, tekinimo ir frezavimo staklės, žmogaus fiziologinių savybių testavimo įranga, įvairūs mokomieji stendai. Laboratorijos ant ratų viduje lankytojai turi galimybę pamatyti automatizuoto surinkimo modelį, vaizdo monitorius su edukacinėmis pamokėlėmis, kompiuterizuotas frezavimo ir tekinimo stakles. Galima stebėti programavimu valdomą mechanizuotą detalių surinkimo procesą, suvenyrinio kubo gamybą, iš arti pažinti gamtamokslinius dalykus ir matematikos bei technologijų meno (dizaino) pasaulius.
Penktą kartą organizuojamoje vaikų / jaunimo aktyvaus, kūrybiško užimtumo PARODOJE „Tavo PIN KODAS 2018“ kviečiame dalyvauti visas organizacijas / įstaigas, kurios vykdo įvairias vaikų / jaunimo ugdymo ir užimtumo veiklas (valstybines, privačias, nevyriausybines organizacijas; darželius, progimnazijas ir gimnazijas; sporto, meno mokyklas; aukštąsias mokyklas, kitas švietimo įstaigas, būrelius, klubus, jaunimo organizacijas ar susibūrimus ir kt.).
Mūsų uždavinys – suteikti visas įmanomas galimybes organizacijoms ir entuziastams, kad jų siūlomos veiklos, keliamos idėjos būtų pastebėtos ir padrąsintos. Kviečiame renginyje prisistatyti, parodyti jaunimui, vaikams ir jų tėveliams savo naujausius pasiekimus, įspūdingiausius projektus, atspindinčius šių dienų aktualijas.
Skirstant parodos erdves ir plotus, sudarant bendrą renginio programą, pirmenybė bus suteikiama atsižvelgiant į planuojamas veiklas. Laukiame kuo įdomesnių, interaktyvių, parodos lankytojus įtraukiančių prisistatymų.
Jeigu kils papildomų klausimų, maloniai prašome kreiptis:
Rasa Benediktavičienė (projekto vadovė)
Tel. (8 41) 54 01 51, mob. 8 686 70 800, el. paštas rasa@siauliuarena.lt
Visą informaciją apie parodą galite rasti oficialiame projekto įvykyje („event’e): SPAUSTI ČIA
DĖMESIO! Visi parodos dalyviai savo organizacijos / veiklos prisistatymus (filmukus, nuotraukas, vaizdingus aprašymus ir kita) kelia ant atviros parodos įvykio (evento) sienos skiltyje DISKUSIJA su grotažyme #TAVOPINKODAS2018 .
Kompetentinga komisija išrinks originaliausią prisistatymą. Nugalėtojų laukia vertingos dovanos!
Parodą organizuoja Šiaulių arena ir Šiaulių valstybinė kolegija, renginį finansuoja Šiaulių miesto savivaldybė.

Prof.dr. Remigijaus Venckaus fotografijų paroda "Solaris"
2018-09-06 17:00
Renginio pavadinimas : Prof.dr. Remigijaus Venckaus fotografijų paroda „Solaris”.
Renginio vieta : Trakų Gatvės Galerija, Vilniaus g.100 Šiauliai
Renginio laikas : Atidarymas 2018.09.06 17 val. paroda veiks iki 2018.09.23
Renginys nemokamas.

Naujausia Lietuvoje gerai žinomo medijų menininko ir kritiko Vilniaus Gedimino technikos universiteto Fundamentinių mokslų fakulteto Grafinių sistemų katedros vedėjo prof. dr. Remigijaus Venckaus paroda. Menininkas pristato eksperimentinę parodą, sukurtą pagal garsųjį Stanisław’o Lem’o fantastinį romaną „Solaris“ (1961 m.).

B. Šalčio tapybos paroda „Eidas“ ir D. Žalnieriūtės grafikos ir koliažų paroda „Kintančios struktūros“
2018-09-06 18:00 | „Laiptų galerija”
Laiptų galerijoje rugsėjo 6 d. 18 val. atidaroma Danutės Žalnieriūtės grafikos ir koliažų paroda „Kintančios struktūros“.
Ketvirtąją parodą „Laiptų galerijoje“ atidaranti grafikė pristato savo naują kūrybinį posūkį. Daugiausia dirbusi oforto technika, šioje parodoje dailininkė žiūrovams pateikia koliažines abstrakcijas, atliktas iškiliosios ir įgilintos spaudos technikomis. Eksponuojamuose darbuose žiūrovai išvys tam tikras pasikartojančios struktūras, apipintas spalvinėmis įvairių faktūrų dėmėmis. Autorė didelę reikšmę teikia spalvai, todėl ir kompozicijose stengėsi perteikti maksimalią spalvinę dermę ir harmoniją. Paroda Laiptų galerijoje veiks iki spalio 2 d.
Laiptų galerijoje rugsėjo 6 d. 18 val. atidaroma Bonaventūro Šalčio tapybos paroda „Eidas“ (iš graikų k. – „vaizdas, forma, esmė“)
Paroda veiks iki rugsėjo 27 d.
Paroda „Eidas“ – jau aštuntoji „Laiptų galerijoje“. Pirmąją tapytojas surengė dar 1992 m., atsidarius galerijai.
Bonaventrūras Šaltis žinomas kaip portretų, miniatiūrų, švelnių peizažų, natiurmortų, abstrakcijų autorius. Jo tapymo maniera preciziška, kūriniams būdingas dekoratyvumas. B. Šalčio drobėse poetizuojamas gamtos grožis, akimirkos įspūdis, brėžiamos žmogaus gyvenimo ir gamtos pasaulio paralelės, taip pat atskleidžiama kasdienių daiktų estetika.
Dailininkas daug dėmesio skiria piešiniui, natūros studijoms. B. Šaltis atsakingai žiūri į savo pašaukimą: „Nedarau blogiau, negu moku. Dvasinis, ikonografinis bei intelektualinis mano kūrybos pamatas – savosios prigimties pažinimas, visumos ir dalies harmonija.“ Todėl jo tapysena kruopšti, o įtaigumas yra vienas iš kertinių kūrinių bruožų.
Bonaventūras Šaltis
Gimė 1949 m. Kelmės rajone, 1972 m. baigė Šiaulių universiteto Dailės fakultetą. B. Šaltis – beveik 40 metų – ŠU Menų fakulteto piešimo katedros dėstytojas, docentas, Lietuvos dailininkų sąjungos narys. Nuo 1973 m. dalyvauja įvairiose parodose Lietuvoje, Latvijoje, Estijoje, Švedijoje, Olandijoje. Jo tapybos darbų yra įsigiję privatūs kolekcininkai iš Lietuvos, Lenkijos, Rusijos, Švedijos, Olandijos, Kanados, JAV, Australijos.

Miesto šventė „Šiaulių dienos 782“ ATEITIS MŪSŲ
2018-09-07 10:00 - 23:00
Rugsėjo 7 d.

10–19 val. Šventinis prekymetis
Vilniaus g. bulvaras
10–13 ir 14–17 val. Mėgėjų meno festivalis „Rudens mozaika 2018“
Prie Šiaulių dailės galerijos, Vilniaus g. 245
Org. – Šiaulių kultūros centras
11–17 val. „Šiaulių dienos“ Fotografijos muziejuje
Šiaulių panorama nuo muziejaus stogo terasos,
fotomenininko Giedriaus Liago retrospektyvinės parodos apžiūrėjimas,
šventinės nuotaikos savo išmaniaisiais įrenginiais įamžinimas
muziejaus retromodernioje „Kampo“ fotostudijoje
Šiaulių „Aušros“ muziejaus padalinys Fotografijos muziejus, Vilniaus g. 140
11–21 val. XII tarptautinio vaikų ir jaunimo teatrų festivalio-kūrybinės laboratorijos ,,Baltoji varnelė“ dalyvių pasirodymai ir edukaciniai užsiėmimai
Daugiau informacijos www.siauliumn.lt
Org. – Šiaulių moksleivių namų vaikų ir jaunimo teatro studija ,,Kompanija šauni“
16.30 val. Šventinė eisena ir motorizuota kolona
Eisenos dalyvius pristato Egidijus Jankauskas
Tilžės g. nuo Ragainės g. į Jono Jablonskio g. (Šiaulių arena)
Org. – Šiaulių kultūros centras
17–23 val. Žaidimų parkas
Virtualiosios realybės pramogos, moksliniai eksperimentai, išmaniosios edukacijos, žaidimai, piešiniai ant veido, chna piešinių ant rankų dirbtuvės ir kt. pramogos
Aikštė prie Šiaulių arenos, Jono Jablonskio g. 16
Org. – Šiaulių kultūros centras
17–23 val. „Foodtruck“ („Maisto ant ratų“) kiemas
Aikštė prie Šiaulių arenos, Jono Jablonskio g. 16
Org. – Šiaulių kultūros centras
18–23 val. Miesto šventės atidarymas, masinė akcija „Ateitismūsų“, akrobatinio skraidymo meistrų pasirodymas ir šventinis koncertas
Dalyvauja Gintautas Gascevičius, Linas Adomaitis ir ritmo grupė, grupės „Biplan“,
„Freaks on Floor“, Vidas Bareikis. Koncerto vedėjas – Tadas Rimgaila
Aikštė prie Šiaulių arenos, Jono Jablonskio g. 16
Org. – Šiaulių kultūros centras
18 val. Šv. Mišios ir muzikos valanda, skirta popiežiaus Jono Pauliaus buvimo Šiauliuose 25-mečiui paminėti
Dalyvauja Liepa Jurgutavičiūtė (smuikas), Emilija Budžiamaitė (fortepijonas),
Kristina Valčiukienė (sopranas), Beata Smiltinikienė (sopranas), Rita Daukantaitė (altas),
Pijus Kondrotas (baritonas), Tomas Vavilovas (baritonas), aktorė Nomeda Bėčiūtė,
Šiaulių pučiamųjų orkestras (meno vad. Sigitas Vaičiulionis, dirig. Gediminas Brūzga)
Šiaulių šv. Ignaco Lojolos bažnyčia, Vilniaus g. 247B
Org. – Šiaulių miesto koncertinė įstaiga „Saulė“
19.00–22.30 val. Tarptautinis bigbendų festivalis „Big Band Festival 2018“
Dalyvauja Kauno bigbendas ir Neda Malūnavičiūtė (Lietuva; dirig. Jievaras Jasinskis),
Jelgavos bigbendas (Latvija) ir Raphael`is Wressnig`as (Austrija; dirig. Raitis Ašmanis),
„Dream Big Band“ ir Sofia Rubina (Estija; dirig. Siim`as Aimla)
Talkšos ežero pakrantė, Ežero g.
Org. – Šiaulių miesto koncertinė įstaiga „Saulė“
19.30 val. Šiaulių miesto garbės piliečio vardo suteikimo iškilmės ir Savivaldybės mero padėkos vakaras
Koncertų salė „Saulė“, Tilžės g. 140
Įėjimas su kvietimais
20 val. Ekskursija „Modernus pagundų miestas – Šiauliai“
Ekskursijos kaina 1 asm. 3 Eur, trukmė 1,5 val.
Būtina išankstinė registracija el. paštu tic@siauliai.lt arba tel. (8 41) 52 31 10

Tarptautinis festivalis „Big Band Festival Šiauliai 2018“
2018-09-07 19:00 - 23:00 | Talkšos pakrantė
2018 m. rugsėjo 7-8 d. tarptautinis festivalis „Big Band Festival Šiauliai 2018“ kviečia visus kokybiškos muzikos gerbėjus į Talkšos ežero pakrantę, kur bigbendai iš Lietuvos bei užsienio šalių dovanos nepamirštamas akimirkas muzikos melomanams.
Abiejų festivalio dienų koncertai nemokami!
Festivalio programa:
RUGSĖJO 7 D.
19:00-20:00 val. Kauno Bigbendas ir Neda Malūnavičiūtė, dirigentas Jievaras Jasinskis (Lietuva)
20:15-21:15 val. Jelgavos Bigbendas (Latvija) ir Raphael Wressnig (Austrija), dirigentas Raitis Ašmanis
21:30-22:30 val. Estonian Dream Big Band ir Sofia Rubina, dirigentas Siim Aimla (Estija)
RUGSĖJO 8 D.
17:00-18:00 val. Šiaulių bigbendas (Lietuva) ir Elza Rozentale (Latvija), salsos šokėjai – Ieva Kemlere ir Rolands Šteinbergs, dirigentas Raitis Ašmanis
18:15-19:15val. Vilniaus bigbendas ir Monika Marija, vadovas Rokas Jaunius (Lietuva)
19:30-21:00 val. Jazz Punt Big Band, Tanja Srednik and Blaz Vrbic su programa „A Tribute to The Beatles“, dirigentas Matija Mlakar (Slovėnija)

Miesto šventė „Šiaulių dienos 782“ ATEITIS MŪSŲ
2018-09-08 09:00 - 23:30
Rugsėjo 8 d.
10–19 val. Šventinis prekymetis
Vilniaus g. bulvaras

11–13 ir 14–18 val. Mėgėjų meno festivalis „Rudens mozaika 2018“
Prie Šiaulių dailės galerijos, Vilniaus g. 245
Org. – Šiaulių kultūros centras
11 val. Renginys „Gongų garsų magija“
Studija „Sielos harmonija“, Vasario 16-osios g. 44, III a.
11–17 val. „Šiaulių dienos“ Fotografijos muziejuje
Šiaulių panorama nuo muziejaus stogo terasos,
fotomenininko Giedriaus Liago retrospektyvinės parodos apžiūrėjimas,
šventinės nuotaikos savo išmaniaisiais įrenginiais įamžinimas
retromodernioje muziejaus „Kampo“ fotostudijoje
Šiaulių „Aušros“ muziejaus padalinys Fotografijos muziejus, Vilniaus g. 140
12 val. Redos ir Arūno Uogintų kūrybos parodos „Archeologai“ atidarymas
Šiaulių dailės galerija, Vilniaus g. 245
12 val. Kino filmų retrospektyva „Šiaulių istorijos atspindžiai“
Šiaulių kino muziejus, Aušros al. 15
Org. – asociacija „Šiaulių kino meno klubas“
11–17 val. XII tarptautinio vaikų ir jaunimo teatrų festivalio-kūrybinės laboratorijos ,,Baltoji varnelė“ dalyvių teatrinės akcijos pasirodymai ir uždarymas
Vilniaus g. bulvaras
Daugiau informacijos www.siauliumn.lt
Org. – Šiaulių moksleivių namų vaikų ir jaunimo teatro studija ,,Kompanija šauni“
12.00–22.30 val. Žaidimų parkas
Virtualiosios realybės pramogos, moksliniai eksperimentai, išmaniosios edukacijos, žaidimai, piešiniai ant veido, chna piešinių ant rankų dirbtuvės, simuliatorių išbandymas, aukščiausiojo bokšto statymas ir kt. pramogos
Aikštė prie Šiaulių arenos, Jono Jablonskio g. 16
Org. – Šiaulių kultūros centras
12–01 val. „Foodtruck“ („Maisto ant ratų“) kiemas
Aikštė prie Šiaulių arenos, Jono Jablonskio g. 16
Org. – Šiaulių kultūros centras
14 val. Kornelijaus Užuoto tapybos ir skulptūros darbų parodos „Nenuskintas sodas“ atidarymas
Šiaulių universiteto Dailės galerija, Vilniaus g. 141
14 val. Indiškos muzikos koncertas „Muzika ir meditacija“
Kamerinė salė „Polifonija“, Aušros al. 15
Org. – asociacija „Sahadža joga Lietuva“
16 val. Koncertas „Tėvo Stanislovo varpai“
Dalyvauja Liudas Mikalauskas (bosas), Beata Vingraitė (fortepijonas), Valdas Andriuškevičius (klarnetas)
Šiaulių šv. Ignaco Lojolos bažnyčia, Vilniaus g. 247
Org. – Šiaulių kultūros centras
16 val. Premjera! Istorinė teatralizuota ekskursija „Tikras momentas!“
Ekskursijos kaina 1 asm. 8 Eur, trukmė 2–2,5 val.
Būtina išankstinė registracija el. paštu tic@siauliai.lt arba tel. (8 41) 52 31 10
17–21 val. Tarptautinis bigbendų festivalis „Big Band Festival 2018“
Dalyvauja Šiaulių bigbendas (Lietuva) ir Elza Rozentale (Latvija),
salsos šokėjai Ieva Kemlere ir Rolands Šteinbergs (Latvija; dirig. Raitis Ašmanis),
Vilniaus bigbendas ir Monika Marija (Lietuva; vad. Rokas Jaunius),
„Jazz Punt Big Band“, Tanja Srednik ir Blaz`as Vrbic`as su programa
„A Tribute to The Beatles“ (Slovėnija; dirig. Matija Mlakar`as)
Talkšos ežero pakrantė, Ežero g.
Org. – Šiaulių miesto koncertinė įstaiga „Saulė“
18.00–22.30 val. Šventinis koncertas
Dalyvauja grupė „Lemon Joy“, atlikėja G-Jan, atlikėjai „Beissoul & Einius“, Džordana Butkutė ir gyvo garso grupė. Koncerto vedėjai – Jonas Nainys ir Rolandas Mackevičius („Radistai DJ‘s“)
Aikštė prie Šiaulių arenos, Jono Jablonskio g. 16
Org. – Šiaulių kultūros centras
22.30 val. Muzikinis fejerverkas
Aikštė prie Šiaulių arenos, Jono Jablonskio g. 16
Org. – Šiaulių kultūros centras
22.40–01.00 val. Dūzgės su „Radistais DJ‘s“
Aikštė prie Šiaulių arenos, Jono Jablonskio g. 16
Org. – Šiaulių kultūros centras

Redos ir Arūno Uogintų kūrybinio jubiliejaus paroda ARCHEOLOGAI 25
2018-09-08 12:00 | Šiaulių dailės galerija
Maloniai kviečiame Jus į Redos ir Arūno Uogintų kūrybinio jubiliejaus parodą ARCHEOLOGAI 25.
Parodos atidarymas – 2018 rugsėjo 8 d., šeštadienį, 12.00 val. Šiaulių dailės galerijoje, Vilniaus g. 245.
Paroda veiks ir rugsėjo 29 d.
Jau 25 metai, kaip Reda ir Arūnas Uogintai garsina Šiaulius šiuolaikinio meno kontekste. Jubiliejinėje parodoje menininkai eksponuoja naujus kūrinius ir kviečia šiauliečius bei miesto svečius į Šiaulių dailės galeriją susitikimui, diskusijoms, vizualaus meno pažinimui ir interpretacijoms.
Performansų grupės „Archelogai“ branduolį sudaro Arūnas (g. 1960 m.) ir Reda (g. 1963 m.) Uogintai. Tačiau jų „grupės“ viena pagrindinių savybių yra ta, kad dažnai į performansą įtraukiama keletas ar net keliasdešimt dalyvių. „Archeologai“ atstovauja savitai Šiaulių šiuolaikinio meno tradicijai. Pasak internetinio portalo „Letmefi“, XX a. 9-jo deš. pabaigoje ‒ 10-jo pradžioje Šiauliai buvo vienas pagrindinių naujojo meno arba avangardizmo židinių Lietuvoje. Čia būrėsi jaunų menininkų ir ypač stipri muzikantų bendruomenė, užsimezgė alternatyvios kultūros, video meno, performanso daigai. „Archeologai“ atsirado kaip šioje verdančioje, kunkuliuojančioje avangardinėje 10-jo deš. pradžios terpėje. „Archeologų“ performansai pasižymėjo butaforiškumu, netgi teatrališkumu, dažnai imituojant šou, komercinės kultūros reginio formatą ir, paprastai, kintančiu dalyvių skaičiumi. Grupės „teatrališkumas“ visada maskavo subtilų žaidimą „komerciniais“ įvaizdžiais, taip pat „provincijos“ kategorija, provincijos grožio ir „teatro“ supratimu. Ši grupė, ko gero, viena pagrindinių ir žinomiausių Šiaulių performansą atstovaujančių grupių.
Nuo 1993 metų Redai ir Arūnas Uogintai, pasivadinę ARCEOLOGAIS, kuria performansus, dalyvauja šiuolaikinio meno festivaliuose Lietuvoje, Latvijoje, JK; dalyvauja parodose Italijoje, Kinijoje, Lenkijoje, Vokietijoje, Prancūzijoje ir kt.

Tarptautinis festivalis „Big Band Festival Šiauliai 2018“
2018-09-08 17:00 - 21:00 | Talkšos pakrantė
2018 m. rugsėjo 7-8 d. tarptautinis festivalis „Big Band Festival Šiauliai 2018“ kviečia visus kokybiškos muzikos gerbėjus į Talkšos ežero pakrantę, kur bigbendai iš Lietuvos bei užsienio šalių dovanos nepamirštamas akimirkas muzikos melomanams.
Abiejų festivalio dienų koncertai nemokami!
Festivalio programa:
RUGSĖJO 8 D.
17:00-18:00 val. Šiaulių bigbendas (Lietuva) ir Elza Rozentale (Latvija), salsos šokėjai – Ieva Kemlere ir Rolands Šteinbergs, dirigentas Raitis Ašmanis
18:15-19:15val. Vilniaus bigbendas ir Monika Marija, vadovas Rokas Jaunius (Lietuva)
19:30-21:00 val. Jazz Punt Big Band, Tanja Srednik and Blaz Vrbic su programa „A Tribute to The Beatles“, dirigentas Matija Mlakar (Slovėnija)

Situacijų komedija MEILĖ PAGAL GRAFIKĄ
2018-09-12 18:00 | Koncertų salė „Saulė”
REŽISIERIUS Adolfas Večerskis
AUTORIUS Rėjus Kūnis (Ray Cooney)
KOMPOZITORIUS Faustas Latėnas
DAILININKAS Andrius Žibikas

VAIDINA
Džonas Smitas – Vytautas Rumšas
Bobis Franklinas – Marius Jampolskis
Stenlis Gardneris – Evaldas Jaras
Inspektorius Porterhauzas – Algirdas Dainavičius
Barbara Smit – Gabija Jaraminaitė
Meri Smit – Dalia Brenciūtė
Inspektorius Trautonas – Rimantas Giedraitis
Fotokorespondentas – Mindaugas Jusčius

Adolfo Večerskio režisuota komedija „Meilė pagal grafiką“ yra vienas populiariausių spektaklių Lietuvoje, garantuojantis be galo nuotaikingą linksmų,o kartais netgi absurdiškų situacijų dozę.
Atėję į spektaklį pamatysite istoriją apie Džoną Smitą – paprastą Londono taksistą, vedusį dvi moteris. Jis turi automobilį ir pats sau nustato darbo laiką, jo gyvenimas visiškai įprastas, išskyrus tai, kad jis turi dvi žmonas – Merę ir Barbarą. Kartą mėgindamas apginti senyvą moterį, jis yra sumušamas ir netenka sąmonės. Atsipeikėjusį Džoną Smitą policininkas Trotonas nugabena pas Merę, nors pagal grafiką tą vakarą jis turėjo grįžti pas Barbarą… Štai taip ir prasideda visi nesusipratimai.
Taigi, komedija „Meilė pagal grafiką“ – apie meilę ir gyvenimą, šeimą, žmogaus laisves šeimoje ir vyrų bei moterų fantazijas. Kartais net ir dvi moterys negali užpildyti vieno vyro fantazijos. Žmonės turi daug ambicijų ir begalinių norų, tačiau neturi galimybių to realizuoti…
Komedija garantuoja gerą nuotaiką ir britiškojo humoro dozę. Teatro scenoje susitinka Lietuvos aktorių žvaigždynas.
http://www.dominoteatras.lt/spektakliai/meile-pagal-grafika/

Paroda „Kroatijos nematerialus kultūros paveldas, įtrauktas į UNESCO sąrašą“
2018-09-13 17:00 | P. Višinskio viešoji biblioteka
Rugsėjo 13 d. 17 val. Šiaulių apskrities Povilo Višinskio viešosios bibliotekos III a. galerijoje vyks parodos „Kroatijos nematerialus kultūros paveldas, įtrauktas į UNESCO sąrašą“ atidarymas.
Nematerialus kultūros paveldas – tai gyvoji tradicija, žinios, įgūdžiai, grožis, įvairovė, tęstinumas, tapatumo jausmas, pagarba, bendruomeniškumas, ryšys su žmonėmis, gamta ir visata.
Pripažindami ir saugodami nematerialų kultūros paveldą, skatiname pozityvius jausmus šeimoje, bendruomenėje, kultūroje ir tautoje. Suprasdami savo bendruomenės kūrybą ir ją puoselėdami, geriau suprantame ir kitų kūrybą, o būtent kultūrų įvairovė – didelis turtas, nes ji sąlygoja tarpkultūrinį dialogą ir pagarbą vienų kitiems.
Tarptautinis Kroatijos nematerialaus kultūros paveldo pripažinimas liudija, kad tai nors ir maža šalis, bet joje gyvena kūrybingi žmonės, tai kultūros ir gamtos turtų šalis. Vietinės bendruomenės, remiamos Kultūros ministerijos, demonstruoja skirtingas kultūrines tradicijas, tuo parodydamos norą per senas, bet vis dar gyvas tradicijas, pabrėžti savo kultūrinį ir tautinį tapatumą.
Globalių standartų pasaulyje būtent tradicinės kultūros perliukai skatina gerbti tai, ką paveldėjome iš tėvų ir perduodame savo vaikams. UNESCO pripažinimas ir ši paroda atveria turtingą nematerialaus kultūros paveldo skrynią, į kurią gali pažvelgti ir kuria gali naudotis pasaulis ir kitos kultūros, su kuriomis kartu prisidedame prie turtingesnės ir turiningesnės mūsų vaikų ateities.
Paroda veiks iki rugsėjo 27 d.

TRIO „TEMPUS BALTICUS“ - koncertas, skirtas Baltijos šalių šimtmečiui paminėti
2018-09-13 18:00 | „Polifonijos” salė
Rugsėjo 13 d. 18:00 val. kviečiame į trijų šalių koncertą, skirtą Lietuvos, Latvijos ir Estijos 100-osioms metinėms paminėti. Koncertą atlieka klasikinės muzikos atlikėjai iš visų trijų šalių.

ATLIKĖJAI:
Eglė Šlimaitė – sopranas (Lietuva)
Janis Tretjuks – klarnetas (Latvija)
Mara Botmane – violončelė (Latvija)
Johan Randvere – fortepijonas (Estija)
Programoje girdėsite Erkki -Sven Tuur, Peteris Plakidis, M. K. Čiurlionio, J.Gruodžio ir kitų kompozitorių kūrinius.
Trio „Tempus Balticus” – kamerinės muzikos ansamblis, kurio pagrindinis dėmesys yra skiriamas šiuolaikinei Baltijos regiono muzikai, susiliejant su klasikiniu repertuaru klarnetui, violončelei ir fortepijonui, perteikiant ir papildant jį naujomis idėjomis, pagrįstomis istoriškai paremtu atlikimu.
Ansamblis buvo įkurtas, siekiant atlikti Baltijos regiono kompozitorių kūrinius bei skatinti naujų kūrinių kūrybą. 2016 metais buvo sukurtas ir ansambliui dedikuotas Latvijos kompozitorės Anetės Ašmanės kūrinys.
Ansamblio nariai yra jauni profesionalūs muzikantai, aktyviai dalyvaujantys Latvijos, Estijos ir kitų Europos valstybių muzikiniame gyvenime. Koncertui, skirtam Lietuvos, Latvijos ir Estijos šalių 100 metų jubiliejaus paminėjimui, prie šio puikaus ansamblio prisijungė ir solistė iš Lietuvos – E. Šlimaitė.
Bilietų kaina 6 ir 4 € (nuolaida taikoma moksleiviams, studentams, senjorams ir neįgaliems pateikus pažymėjimą)
NAUJIENA!!! – Koncertų ciklo „Muzika pro atvirą langą“ ABONEMENTAI. 3 pasirinkti šio ciklo koncertai tik už 15 eurų. ABONEMENTUS galite įsigyti TIK Aušros al. 15, kamerinės salės „Polifonija“ kasoje.
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 11 60
Kitus koncertų ciklo „Muzika pro atvirą langą“ koncertus galite rasti paspaudę nuorodą: http://www.polifonija.lt/n/wp-content/uploads/2018/08/ruduo-ziema-afisa-A2-psl.jpg
Daugiau informacijos: www.polifonija.lt ir www.facebook.com/polifonijalietuva

Bumbulinės Pakruojo dvare
2018-09-14 14:00 - 2018-09-16 22:00
Pakruojo dvare antrus metus iš eilės vyksiantis Bumbulinių festivalis žada dar daugiau linksmybių. Kepta bebriena lėkštėje, lietuviško, latviško ir belgiško alaus skoniai bei jungtinis orkestras su 300 muzikantų – į šias ir kitas pramogas rugsėjo 14-16 dienomis kviečia pasinerti festivalio organizatoriai.
Istorija byloja, kad Bumbulines praėjusiame šimtmetyje rengdavo Pakruojo dvaro Baronas. Paprastai jos vykdavo rugsėjį, mat Baronas norėdavo vienu šūviu nušauti du zuikius: atsidėkoti pavaldiniams už vasaros triūsą ir motyvuoti juos rudens darbymečiui. Taigi Bumbulinėse netrūkdavo pramogų, o šventės svečių gomurius glostydavo naminio alaus ir ant laužo keptų valgių derinys.
Pakruojo dvaras atgaivino tradiciją. Rugsėjo 14-16 dienomis čia antrus metus iš eilės vyks Bumbulinės, kurių papročiai atgims XXI amžiaus kontekste.
Kaip teigia festivalio organizatoriai, Bumbulinėse bus galima paragauti alaus, kurį gamina aludariai iš šiuo metu madingiausių „Pilialaukio“, „Kuro aparatūros“, „Black Light Brewing“, „Sakiškių alaus“ ir kitų daryklų. Aludariai, vadinamieji žaldokai, taip pat atskleis šio gėrimo gaminimo subtilybes. Beje, lankytojai turės galimybę liežuvius suvilgyti ne tik lietuvišku, bet ir latvišku bei belgišku alumi. Šįmet Bumbulinėse svečiuosis net penkios alaus daryklos iš Belgijos: „Boon“ „Musketeers“, „Silly“, „Dupont“ ir „De Halve Maan“. Iš viso festivalyje bus pristatyta daugiau nei 50 „craft“ alaus pavadinimų .
Ypač svarbus šventės akcentas – ugnies gastronomija. Tiesa, lietuviams įprastus, ant laužo keptus šašlykus pakeis dvariški patiekalai: bebriena, stirniena, žemėje kepta aviena ir kiti neįprasti valgiai. Ne tik alumi ir sočiais patiekalais vaišins Baronas. Pakruojo dvare bus įrengta saldžioji erdvė, – „salle des desserts“ – kurioje skambės kamerinė muzika, eilėraščiai, bus galima paskanauti kava ir įmantriais desertais.
Alaus festivaliai neatsiejami nuo linksmų orkestrų melodijų. Tad rugsėjo 15-tąją nuo 15 iki 17 val. Bumbulinėse orkestrai pristatys keturias skirtingas programas: „Žemaitiška dūdų muzika“, „Žydų tradicinė muzika“, „Tarpukario Lietuvos orkestrų muzika“ ir „Dvarų muzika”. Šeštadienio vakarą vainikuos Didžiųjų orkestrų lenktynių „Vario audra 2018“ baigiamoji dalis, kuri apjungs per 300 muzikantų. Jie atliks žinomiausius lietuviškus šlagerius.
Per Bumbulines nebus apsieita be žaidimų: festivalio lankytojai lenks rankas, kilnos svarsčius ir žais simultaną su šachmatų didmeistre Viktorija Čmilyte-Nielsen.
Pakruojo dvaras – ne tik didžiausia Lietuvoje išlikusi dvaro sodyba, tačiau ir viena iš 18 patraukliausių kultūrinio turizmo vietovių Europoje. Čia atkuriamas XIX a. pab.-XX a. pr. dvaro gyvenimas. Lankytojai tampa praeities dvaro gyventojais, iškalbingoje ir kūrybingoje atmosferoje išgyvenantys dvariškus užsiėmimus ir akimirkas.
Bumbulinės Pakruojo dvare
Rugsėjo 14-16 d.

VII KLEZMERIŲ MUZIKOS FESTIVALIS. ATIDARYMO KONCERTAS „DVI ŠIMTMEČIO LEGENDOS“ SU A. ŠENDEROVU IR V. GANELINU
2018-09-16 17:00 | Koncertų salė „Saulė”
2018 m. rudenį vyks VII Klezmerių muzikos festivalis, skirtas Lietuvos valstybės atkūrimo100-mečui
Klezmerių muzikos festivalis gimė 2009 metais ir buvo Lietuvos Kultūros Sostinės neatsiejama programos dalis. Klezmerių muzikos festivalis pristato žydų kultūrą, jidiš muziką, Klezmerių muzikos koncertus, knygas apie Lietuvos žydus, dedikacijas žymiems Lietuvos muzikams, kompozitoriams ir rašytojams, pasakoja apie daugelį Lietuvos ir pasaulio žydų kultūros korifėjų.
Arkadijus Gotesmanas vienintelio Klezmerių muzikos ir žydų meno festivalio Baltijos šalyse meno vadovas.
Pagrindinė festivalio idėja – koncertai Lietuvos miestuose ir miesteliuose, kur kadaise gyveno žydai, istorinės atminties žadinimas ir edukacija.
Festivalio atidarymo koncertuose pristatysime ir papasakosime apie dvi Lietuvos kultūrai ir valstybei svarbias asmenybes – Nacionalinės premijos laureatus Viačeslavą Ganeliną ir Anatolijų Šenderovą. Tai bus susitikimas – koncertas, kuriame dalyvaus ir į klausytojų klausimus atsakys patys kompozitoriai. Kompozitorių muziką atliks trio „FortVio“.
Festivalio koncertų datos – rugsėjo 16-25 d. Šiais metais festivalis planuoja koncertus Šiauliuose, Vilniuje, Šeduvoje, Merkinėje, Joniškyje.
• Rugsėjo 16 d., 17 val. Šiaulių koncertų salės “Saulė” “Vitražų” salėje.
Festivalio atidarymo koncertas. „DVI ŠIMTMEČIO LEGENDOS“ – Nacionalinės premijos laureatai, kompozitoriai ANATOLIJUS ŠENDEROVAS ir VIAČESLAVAS GANELINAS. Koncerte dalyvaus Valstybės kultūros ir meno premijos laureatas fortepijoninis trio „FortVio“ ir kvartetas „Rela(X). Skambės abiejų kompozitorių geriausi kūriniai.
Arkadij Gotesman
Meno vadovas ir festivalio idėjos autorius,
VŠĮ „Meninių projektų ciklai “ direktorius

Susitikimas su LR Seimo nare Aušra Maldeikiene
2018-09-17 17:30 | P. Višinskio viešoji biblioteka
Rugsėjo 17 d. 17.30 val. Šiaulių apskrities Povilo Višinskio viešosios bibliotekos Konferencijų salėje vyks susitikimas su LR Seimo nare, publiciste, dėstytoja, ekonomikos vadovėlių, knygų autore Aušra Maldeikiene.
Kviečiame šiauliečius dalyvauti. Renginys nemokamas.
Renginio organizatoriai:
Šiaulių apskrities Povilo Višinskio viešoji biblioteka;
Asociacija „Civis activus“
Renginys nemokamas.

Reginos Marozienės koncertas kanklėmis
2018-09-20 18:00 | Koncertų salė „Saulė”
Koncertinės kanklės – ištobulintas lietuvių nacionalinis muzikos instrumentas, kuriuo šiandien yra atliekama įvairi muzika: nuo liaudies dainų išdailų iki klasikinės ar šiuolaikinės muzikos kompozicijų.
Regina Marozienė – jau du dešimtmečius aktyviai Lietuvoje ir užsienyje koncertuojanti kanklininkė. Atlikėja baigė studijas Lietuvos muzikos ir teatro akademijoje, stažavosi J. Sibelijaus muzikos akademijoje (Suomija), yra respublikinių ir tarptautinių konkursų laureatė, grojusi solo su Klaipėdos kameriniu, Lietuvos nacionaliniu simfoniniu, Šiaulių pučiamųjų instrumentų orkestrais.
Atlikėjišką veiklą R. Marozienė sėkmingai derina su pedagoginiu darbu Šiaulių Sauliaus Sondeckio menų gimnazijoje ir Lietuvos muzikos ir teatro akademijoje. Dar studijų metais atlikėja susidomėjo kanklėmis kaip mokslo objektu: baigė doktorantūros studijas ir sėkmingai apgynė menotyros mokslų daktaro disertaciją. Pastaraisiais metais aktyviai dalyvauja mokslinėse konferencijose Lietuvoje ir užsienyje, rengia publikacijas, yra leidinių sudarytoja bei autorė.
Koncerte skambės J. Švedo, A. Mikulskio, A. Lapinsko, V. Rudušos, M. Mchedelovo, M. Glinkos, W.A. Mozarto, M. Giuliani, P. Sarasate ir kitų autorių kūriniai. Klausytojai turės neeilinę galimybę pirmieji išgirsti specialiai R. Marozienei parašytą kūrinį – šiauliečio kompozitoriaus A. Bružo siuitą kanklėms, marimbai ir styginių instrumentų kvintetui „Paukščių sodas prie miško“ (2018).
Koncerte taip pat dalyvaus Aušra Kinderė (sopranas), Alvaidas Bernotas (birbynė), Virginijus Barzinskis (fleita), Kanklių trio AUŠRINĖ: Regina Vaišnorienė, Regina Marozienė, Lora Andriuškienė, Styginių instrumentų kvintetas: Indrė Jokopienė (I smuikas), Jolita Damaševičienė (II smuikas), Lina Albrikienė (altas), Ilona Butkutė-Gasickienė (violončelė), Arūnas Stankus (kontrabosas).
Įėjimas nemokamas. Maloniai kviečiame!

Koncertas „Keliaujanti laike" - Jūratė M. su grupe
2018-09-27 19:00 | Šiaulių arena
„Raudonų muzikinių vakarų” ciklas mažojoje Šiaulių arenos koncertų salėje pristato sezono atidarymo koncertą!
Dainų autorė ir atlikėja Jūratė Miliauskaitė klausytojams pristato savo naujausią darbą – akustinį albumą „Keliaujanti laike“.
Albumas studijoje buvo įrašinėjamas daugiau nei metus. Tai daug laiko ir jėgų pareikalavęs projektas. Kūrėja turėjo tikslą visą albumą įrašyti gyvais instrumentais, kad nebūtų nieko programuoto, kad albumas skambėtų taip, kaip skamba koncertų metu. Pasitelkus savo muzikantų grupę, su kuriais Jūratė koncertuoja jau ne vienerius metus, užsidarė studijoje ir štai rezultatas – „Keliaujanti laike“.
Albumas išleistas tiek CD, tiek LP (plokštelės) formatu. Jūratės muzikos fanai ir klausytojai išgirs akustinio skambesio dainas, kuriose poezija nemažiau svarbi, nei melodija.
„Naujas albumas gimsta iš lėto, kaip ir kiekviena daina. Dauguma dainų jau patikrintos ištikimiausių klausytojų gyvo garso akustiniuose koncertuose. Džiaugiuosi atradus savąjį muzikos kelią ir pati labai tikiu tuo, ką darau“ – sako atlikėja..
Jūratė Miliauskaitė – vokalas, akustinė gitara
Dainius Pavilonis – klavišiniai
Artūras Chalikovas – akustinė gitara, bosas
Pagrindinė renginio informacija
Nuolaidos: netaikomos
Pertrauka: 15 min.
Trukmė: 2 val.
Išankstiniai užsakymai: Vietoms prie staliukų priimami išankstiniai vaišių užsakymai. Užsisakant iš anksto taikoma 10% nuolaida. Tai patogiau, pigiau ir greičiau. Kreiptis tiesiogiai telefonu: +370 671 34 555 Lina
Organizatorius: Viešoji įstaiga „Muzikos Meka“
Svarbi informacija
Bilietus įsigyti galima visose TICKETMARKET kasose (Šiaulių arena (II-V 15.00-19.00 val.; tel. 8 41 460 005), PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.), internetu www.ticketmarket.lt
Vienu kartu galima užsakyti ne daugiau kaip 15 bilietų, perkant internetu
Bilietų kainos: 13 €
Bilietams yra taikomi mokesčiai
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)

Tyrėjų naktis
2018-09-28 10:00 - 21:00 | Fotografijos muziejuje
Rugsėjo 28 d., penktadienį, Fotografijos muziejuje (Vilniaus g. 140, Šiauliai) vyks „Tyrėjų naktis“, kurios metu lankytojai turės itin retą progą prisiliesti prie fotografijos ištakų, patyrinėti ir išbandyti vieną iš seniausių fotografinių procesų – dagerotipiją.
1839 m. prancūzų išradėjas Luji Dageras pranešė pasauliui apie jo vardu pavadintą fotografijos išradimą – dagerotipiją. Fotografinio vaizdo gavimo būdas, kai nupoliruotoje ir jodo garais įjautrintoje sidabro plokštelėje išryškinus sidabro garais išgaunamas stabilus atvaizdas, netrukus tapo pirmuoju po pasaulį plačiai pasklidusiu fotografiniu procesu.
Pasiruošimą Tyrėjų nakčiai Fotografijos muziejuje pradėsime nuo ryto. Kūrybinėse dirbtuvėse su senųjų fotografinių technologijų meistru Gintu Kavoliūnu susipažinsime ir išbandysime dagerotipijos procesą nuo sidabru dengtų vario plokštelių poliravimo, įjautrinimo jodo garais, fotografinio vaizdo fiksavimo iki ryškinimo ir gauto vaizdo užfiksavimo. Ryškinimui naudosime ne sveikatai pavojingus gyvsidabrio garus, o 1840 m. išradėjo Anri Bekerelio atrastą metodą, kai įjautrinta plokštelė, uždengta rubino spalvos stiklu, palaikoma šviesoje.
Vakare visi naktinėjantys tyrėjai Fotografijos muziejaus studijoje galės peržiūrėti kūrybinėse dirbtuvėse pagamintus dagerotipus ir vaizdo medžiagoje užfiksuotą jų gamybos procesą. Taip pat tik šį vakarą bus galima pamatyti Fotografijos muziejuje saugomus XIX a. vidurio dagerotipus, daugiau sužinoti apie dagerotipijos procesą ir jo istoriją Lietuvoje ir užsienyje.
Tyrėjų nakties Fotografijos muziejuje programa:
2018 m. rugsėjo 28 d. (penktadienis), Fotografijos muziejaus studija, Vilniaus g. 140, Šiauliai:
10–16 val. Dagerotipijos kūrybinės dirbtuvės su Gintu Kavoliūnu registruotiems dalyviams.
18–21 val. Pažintis su dagerotipija: atvira laboratorija (be išankstinės registracijos).

X-oji Lietuvių skautų Tautinė stovykla: istorijos ir patirtys
2018-09-28 17:00
Minint Lietuviškosios skautybės šimtmetį liepos 29 – rugpjūčio 9 dienomis netoli Custer miestelio (Mičigano valstijoje, JAV) vyko dešimtoji Lietuvos išeivių skautų Tautinė stovykla. Beveik 12 dienų stovyklavo apie 700 skautų iš Los Andželo, Čikagos, Detroito, Klivlendo, Toronto ir Niujorko. Lietuviškosios skautijos šimtmečio jubiliejaus paminėjimui rengtoje stovykloje taip pat dalyvavo ir Lietuvai atstovavo skautai iš įvairių Lietuvoje veikiančių skautiškų organizacijų (Lietuvos skautijos, Žemaitijos skautų organizacijos). Iš 20-ies delegacijos narių net devyni buvo Šiauliečiai.
Visus skautus, skautiška bei jaunimo veikla besidominčius šiauliečius, miesto svečius maloniai kviečiame Į X-osios Lietuvos išeivių skautų Tautinės stovyklos pristatymą. Stovyklos istorijomis, įspūdžiais, išgyventomis emocijomis, ten įgyta patirtimi dalinsis jos dalyviai šiauliečiai: kun. Arūnas, skautės Greta, Beatričė, Gustė, Milvydė.
Pristatymas vyks rugsėjo 28 d. 17:00 val. Šiaulių vyskupijos pastoraciniame centre.
Iki malonaus susitikimo
Skautybės šimtmetį švęskime kartu!
Daugiau informacijos:
+370 616 45426
giesas.skautas@gmail.com
Žemaitijos skautų organizacijos Šiaulių Šv. Jurgio skautų draugovė

Gintaro Palemono Janonio tapybos paroda „ARTIMA TOLIMA“
2018-09-28 18:00 | „Laiptų galerija”
Rugsėjo 28 d. penktadienį „Laiptų galerijoje“ atidaroma Gintaro Palemono Janonio tapybos paroda.
Gintaras Palemonas Janonis – vienas žymiausių lietuvių viduriniosios kartos tapytojų, restauratorius, Vilniaus dailės akademijos dėstytojas. Jo kūrybai būdinga supaprastinta raiška ir tapybos nostalgiškas minimalizmas, piešinio gracija, skambūs spalviniai deriniai, bylojantys apie tapytojo meistrystę, ilgametės patirties suformuotus kūrybos principus. G. Janonis – kolorito meistras, plėtojantis fovistų ir ekspresionistų atradimus. Pagrindinės dailininko kompozicijų ašys – peizažai, interjerai, figūrinės kompozicijos.
Rita Mikučionytė apie G.P. Janonio kūrybą:
„Taip, Gintaras Palemonas Janonis, lyg išmintingasis Paulis Cézanne’as, yra ištikimas pasirinktų žanrų vingiams. Jo kūrybos cikliškumas liudija apie autoriaus užsispyrimą ir nuoseklumą, narstant prasmines tų pačių siužetų ašis, kaskart dokumentuojant naujas patirtis ar jausenas. Janonio kūryboje darniai persipina kelios europinės tapybos įtakos. Mitologinės būtybės ir sodrios, intensyvios spalvinės dėmes prisimena senovės romėnų freskas. Kompozicijos logika ir konstruktyvumas, atskirų tapytų plotų šviesos pagava artima italų renesanso, ypač Venecijos meistrų (Giorgione, Tiziano, Veronese ir kitų), taip pat prancūzų klasicistų – Claude Lorraino, Nicolas Poussino, Jacques-Louis Davido kūrybai. Pomėgis eksperimentuoti, dėmesys erdvės ir formos problemoms Janonio kūrinius sieja su žymiųjų XX a. modernistų Geoge‘o Braque‘o, Pablo Picasso ir Henri Matisse‘o atradimais“.

Paroda veiks iki spalio 17 d.

Spektaklis „Mindaugas“
2018-09-28 18:30 | Šiaulių dramos teatras
Apie spektaklį
Režisierius – Nikolas Darnstädt (Vokietija)
Scenografė – Sina Manthey (Vokietija)
Kostiumų dailininkė – Laura Kirst (Vokietija)
Kompozitorius – Lukas Darnstädt (Vokietija)
Video projekcijų autorius – Jannik Schneider (Vokietija)
Spektaklis „Mindaugas“ – tai drąsus ir netikėtas žvilgsnis į lietuvių dramaturgijos ir teatro klasika tapusį Justino Marcinkevičiaus kūrinį. Jauna, ambicinga ir perspektyvi teatro kūrėjų komanda iš Vokietijos į žinomą istorinę poemą žvelgia nevaržoma išankstinių nuostatų ir stereotipų. Tai suprantama – nuo J. Marcinkevičiaus „Mindaugo“ pasirodymo praėjo lygiai penkiasdešimt metų, per kuriuos radikaliai pasikeitė ne tik politinis kontekstas, bet ir teatro kalba.
Akivaizdu, kad per tą laiką „Mindaugas“ netapo tik chrestomatiniu dramos veikalu. Sulig kiekvienu nauju pastatymu „Mindaugas“ atgyja iš naujo, priversdamas mus stoti į nepatogią akistatą su savimi, su savo istorija ir praeities vaiduokliais.Spektaklyje J. Marcinkevičiaus tekstas naudojamas visiškai laisvai, kūrybiškai įpinant autentiškus su įvairiais Lietuvos žmonėmis darytų interviu fragmentus.
Spektaklio režisierius Nikolas Darnstädtas, įkvėptas J. Marcinkevičiaus „Mindaugo“, ieškojo šios pjesės atgarsių šiuolaikinėje Lietuvoje. Kas šiandien tūlam lietuviui yra tėvynė? Iš kur kyla stipraus lyderio ilgesys? Kokios praeities žaizdos mums trukdo judėti pirmyn? Iš ko susideda tauta? Ką išgyvena ir jaučia paprastas eilinis žmogus?
“Spektaklis nebus apie karalių Mindaugą, bet apie MINDAUGĄ- – simbolinę figūrą, tautos vadą, apie pirmąjį tikrąjį lietuvį, kuris nacionalistine šviesa vis dar uždega stiprios tėvynės tebeieškančių lietuvių svajas. Spektaklis – ne apie pirmąjį ir paskutinį Lietuvos karalių, kuris kaip teigia šaltiniai, ne mažiau nei visuomeninės, troško ir asmeninės galios. Spektaklyje bus kalbama apie Mindaugą kaip tautiško idealo ir nacionalinių vizijų projekciją”, – teigia režisierius.
Šis „Mindaugo“ pastatymas nėra tik įprasta šiuolaikinė sceninė interpretacija. Tai – spektaklis-komentaras, diskusija ar net ginčas su romantizuota praeitimi, su dramos tekstu, su teatro tradicija, mitologija, nusistovėjusiomis estetikos ir etikos normomis. Tai spektaklis – provokacija, veikiantis žiūrovą visais pojūčių kanalais. Savo gigantiška scenografija, pribloškiančiu atlikimu, muzikos ir vaizdo derme „Mindaugas“ nuo pat pirmųjų scenų įtraukia į keistą, užburiantį ir pirmapradį teatro magijos pasaulį.
Pasak režisieriaus, „Mindaugas yra daug kas, bet visų pirma jis yra idėja. Šią idėją mes ir norime pristatyti”.

Elenos Šumacher tapybos darbų paroda "Happiness"
2018-09-29 15:00
ELENA SHUMAKHER TAPYBOS PARODA „HAPPINESS“
| 2018.09.29 – 2018.10.29 |
Rugsėjo 29 d., šeštadienį, 15 val. Trakų Gatvės Galerijoje (Vilniaus g. 100, Šiauliai) atidaroma dailininkės Elenos Šumacher tapybos paroda „Happiness“.
Elena Šumacher gimė 1969 m. Novomoskovske, Rusija. 1993 m. pabaigė Smolensko pedagoginį institutą (Grafikos fakultetas). Profesionalia tapyba užsiima nuo 2008 m.
Elena Šumacher kartu su savo šeima gyvena ir tapo Smolenske (Rusija). Šeima yra pagrindinis dailininkės įkvėpimo šaltinis,o tapybos pagrindas tai asmeniniai jausmai ir emocijos. Drąsiai galime pasakyti, jog Elenos tapyboje pastebimi ekspresionizmo, postmodernizmo ir abstrakcijos žanrai. Nepaisant to dailininkė bando sulaužyti šių skirtingų žanrų ribas, tam kad sukurtų savo pačios tapybos stilių. Elenai yra svarbiausia tai, jog jos paveikslai sužadintų žmonėse emocijas ir nei vieno nepaliktų abejingu.
Galerijos darbo laikas: I-V 10-18, VI 10-15.
Parodos lankymas – nemokamas.

PROTŲ MŪŠIS „LEGATO“
2018-10-01 16:00 | „Polifonijos” salė
Kviečiame spalio 1 d. 16 val. švęsti tarptautinę muzikos dieną Šiaulių kamerinėje salėje „Polifonija“ ir dalyvauti protų mūšyje „Legato“.
1975 m. UNESCO paskelbė spalio 1-ąją Tarptautine muzikos diena. Vienas iš šios šventės iniciatorių – kompozitorius Dmitrijus Šostakovičius. Šią dieną įvairiose šalyse rengiami geriausių šalies atlikėjų koncertai, o valstybinis kamerinis choras „Polifonija“ Šiauliuose organizuoja muzikinį protų mūšį „Legato“, kuris orientuotas į muzikinę akademinę bendruomenę.
Protmūšis – tai intelektualus komandos formavimo renginys, kurio tikslas įtraukti moksleivius ir muzikinės akademinės bendruomenės narius į kultūrinį gyvenimą dalyvaujant protų mūšyje „Legato” bei, žinoma, smagiai ir naudingai praleisti laiką.
Tad švęskime tarptautinę muzikos dieną kartu!
Žinių turnyre pasitikrinsite savo išmonę apie muzikos istoriją, žanrus, kūrinius, atlikėjus ir kt.! Jums tereikia burtis į komandas nuo 5 iki 10 asmenų, sugalvoti komandos pavadinimą, išsirinkti kapitoną ir iki rugsėjo 26 d. registruotis el.paštu: julija@polifonija.lt (registracijoje būtina nurodyti komandos pavadinimą, narių skaičių ir kapitono kontaktus) Trukmė – 3 val.
Daugiau informacijos telefonu: 8 651 40645

Komandos dalyvavimo mokestis 10 €
Atsiskaitymas pavedimu į Koncertinės įstaigos Šiaulių valstybinis kamerinis choras „Polifonija“ sąskaitą – A/s Nr. [REDACTED]
Paskirtis – Dalyvio mokestis
Pavedimas turi būti atliktas iki 2018 rugsėjo 26 d. imtinai.
Visi dalyviai bus apdovanoti dovanomis!

Ekskursija autobusu „Pietinia kronikas gyvai“
2018-10-05 18:00
Šiaulių turizmo informacijos centras pristato:
Sugrįžimas į posovietinio gyvenimo virsmą, laukinį kapitalizmą, Pietinia spindesį ir skurdą.
Kiečiausia VIP ekskursija pagal šiuolaikinės literatūros bestselerį, Rimanto Kmitos romaną „Pietinia kronikas“. Knyga, sukėlusi visuotinį ažiotažą ir 2017-aisiais pripažinta geriausia Metų knyga Lietuvoje!
Į Topinę ekskursiją važiuoja ir studentai, ir prezidentai. A kuo jūs blogesni?
Po ekskursijos ekskliuzyvinis pasiūlymas – Rimanto Kmitos romanas „Pietinia kronikas“ su autoriaus autografu ir palinkėjimais.
Gidas Aivaras Rusevičius.

Spektaklis "VIENĄ VASAROS DIENĄ"
2018-10-07 18:00 | Šiaulių dramos teatras
Režisierius ir scenografijos autorius – Albertas Vidžiūnas
Kompozitorius – Antanas Jasenka
Choreografija – Vesta Grabštaitė
Kostiumų dailininkė – Jurga Sutkutė
Iš norvegų kalbos vertė Eleonora Strazdienė
VAIDINA:
Pagyvenusi moteris – Vilija Paleckaitė
Pagyvenusios moters draugė – Virginija Jakštaitė
Moteris jaunystėje – Viktorija Krivickaitė, Monika Šaltytė
Moters draugė jaunystėje – Danguolė Petraitytė
Aslė – Mindaugas Jurevičius
Draugės vyras – Aurimas Pintulis
Drama apie vyra ir moterį, ieškančių savo fiordo, kuriame jie būtų saugūs ir mylimi.
Jaunystėje įvykusi tragiška netektis nuolat skatina jau pagyvenusią moterį dar kartą prisiminti nelaimingą atsitikimą, dar kartą išgyventi vieną vasaros dieną. Diena, kuri įvyko labai seniai, bet iki šiol tokia ryški ir skausminga, kad neleidžia kurti naujo gyvenimo.
Spektaklio pasakojimas – ryškus ir tikslus vienos dienos vaizdas, pilnas aistrų, nuojautų ir begalinio noro suprasti, kodėl žmogus tampa jautrus tik tada, kai viską praranda. Kodėl prisiminimai sukelia tiek pat skausmo ir jausmų, nors viskas lyg ir buvo išgyventa, visos žaizdos jau užgijusios.
Nuolat sklandanti viltis, meilės trapumas dramatiškai pabrėžia meilės jausmo stiprybę ir tragiškas netekties leitmotyvas kuria neįprastą atmosferą, šiurpią, lakonišką, bet tuo pačiu įtaigią ir poetišką.
Tai pirmoji teatro pažintis su garsiausio šiuolaikinio Norvegijos dramaturgo Jon Fosse kūryba.
Premjera 2009 m. balandžio 25 d.
Spektaklio trukmė – 1 val. 20 min.

Virginijaus Kinčinaičio paskaita "Kraštovaizdis mene"
2018-10-10 17:00 | Šiaulių dailės galerija
Nuo seno kraštovaizdis formavo pirminę žmogiškąją tapatybę, neišnykstančius įspaudus sąmonėje ir kūne. Žmogaus kalba, gestai buvo kraštovaizdžio tęsinys. Tačiau kiek mums svarbus kraštovaizdis globaliame šiandienos pasaulyje, kaip jį šiandien suvokia ir mato menininkai? Pramoniniai priemiesčiai, Marso peizažai, sterilūs privačių sodybų žolynai pakeitė tradicinį kaimo kraštovaizdį ir klasikinę miesto urbanistiką. Greitkelių moteliai ir degalinės, pakelių logistikos centrai ir reklama tapo naujomis kosmopolitinio kraštovaizdžio ikonomis, todėl pasikeitė ir kraštovaizdžio ikonografija mene. Šiems pokyčiams ir renesansinio kraštovaizdžio nostalgijai skirta pirma šio ciklo paskaita.

P. Geniušo ir Čiurlionio kvarteto koncertas
2018-10-11 18:00 | „Polifonijos” salė
Spalio 11 d. 18.00 val. kviečiame į klasikinės muzikos vakarą, kuriame išgirsite muzikinės scenos profesionalus.
Programą atliks:
PETRAS GENIUŠAS ir
ČIURLIONIO KVARTETAS:
JONAS TANKEVIČIUS (I smuikas)
DARIUS DIKŠAITIS (II smuikas)
GEDIMINAS DAČINSKAS (altas)
GLEB PYŠNIAK (violončelė)

Programoje skambės:
F. Schubert – Styginiu kvartetas Nr. 14, d-moll, D. 810;
B. Martinu – Fortepijoninis kvintetas Nr. 2, H 298

Tarp Lietuvos atlikėjų PETRAS GENIUŠAS išsiskiria interesų įvairiapusiškumu ir nuolatinėmis, dažnai rizikingomis naujų išraiškos formų, nekasdieniškų muzikinių ir dvasinių potyrių paieškomis. Meistriškai įvaldęs platų klasikinių, romantinių ir šiuolaikinių kūrinių repertuarą, jis rengia rečitalius ir koncertuoja kaip solistas su Lietuvos simfoniniais orkestrais, įvairiais kameriniais ansambliais ir solistais, dirigentais. Jo scenos partneriais yra buvę M. Rostropovičius, J.Menuchinas, R.Katilius, A. Kniazevas, D.Geringas, V.Noreika, V.Čekasinas, V. Tarasovas. Tačiau klasikinio pianisto amplua Petrui Geniušui per maža: neretai jį galima pamatyti ant scenos akompanuojantį dramos spektakliams, baletui ar net kabaretui, dalyvaujantį džiazo ir įvairius muzikos stilius kryžminančiuose projektuose. Įgimtas žingeidumas skatina jį neapsiriboti vien klasikinio pianisto patirtimi ir veikla, nenuilstamai plečiant savo muzikinį akiratį – nuo anglų virginalistų ir įvairių pasaulio tautų folkloro iki avangardinės muzikos, džiazo ir elektronikos. Grįžtamuoju ryšiu visi šie interesai praturtina ir Petro Geniušo klasikinio muzikavimo praktiką. Šalia išlavinto muzikinio skonio, technikos ir jautrumo garsui, tai, matyt, yra viena vertingiausių šio pianisto savybių.
ČIURLIONIO KVARTETAS – Lietuvos nacionalinės filharmonijos kamerinės muzikos Mikalojaus Konstantino Čiurlionio (1875–1911) vardo ansamblis, susibūręs 1968 m., jo nariams tebestudijuojant Lietuvos muzikos akademijoje. Vėliau, jie tobulino meistriškumą pas Borodino, Tanejevo, Tatrai kvartetų narius profesorius D. Šebaliną, V. Ovčareką, V. Tatrai.
1990 m. Čiurlionio kvartetui pirmajam iš mūsų šalies menininkų buvo suteiktas aukščiausias apdovanojimas – Lietuvos nacionalinė kultūros ir meno premija. 2004 m. tarptautiniame kamerinės muzikos konkurse Šveinfurte (Vokietija) ansamblis laimėjo II premiją, buvo apdovanotas Lietuvos muzikų sąjungos „Auksiniu disku“. 2005 m. didelio užsienio publikos ir spaudos susidomėjimo sulaukė Čiurlionio kvarteto koncertai pasaulinėje parodoje „EXPO Aichi“ Japonijoje ir pristatymas VCD formatu pasaulinėje „MIDEM 2005“ mugėje Prancūzijoje. Kvartetas koncertavo visoje Europoje: nuo Islandijos iki Rusijos ir nuo Norvegijos iki Italijos; taip pat Kanadoje, JAE, JAV, Meksikoje, Japonijoje bei Kinijoje, griežė tokiose salėse kaip Leipcigo „Gewandhaus“, Amsterdamo „Concertgebouw“, Bonos „Beethovenhaus“, Berlyno „Schauspielhaus“, Paryžiaus „Musée d’Orsay“ ir daugelyje kitų, prestižiniuose festivaliuose „Prahos pavasaris“, „Berliner Festwochen“, „Vlaanderen“, „Janačkuv Mai“, „Moravijos ruduo“, Šlėzvigo-Holšteino, „Meranofest“, „Europamusikale“, „Amadeo“ Zagrebe. O po debiuto garsiojoje Londono „Royal Festival Hall“ kultūros žurnalas „Musical Opinion“ rašė apie nuostabią, tiesiog genialią kūrinių interpretaciją, kuri Londono kamerinės muzikos mėgėjams priminė, kaip turi būti atliekama kvarteto muzika.
Kvarteto nariai scenoje pasirodo ir kaip solistai, dalyvauja įvairiuose ansambliuose ir kūrybiniuose projektuose, tarptautinių konkursų vertinimo komisijose, veda meistriškumo kursus. Čiurlionio kvartetas groja unikaliais XVIII a. italų meistrų instrumentais.

Bilietų kaina 10 ir 7 € (nuolaida taikoma moksleiviams, studentams, senjorams ir neįgaliems pateikus pažymėjimą).

NAUJIENA!!! – Koncertų ciklo „Muzika pro atvirą langą“ ABONEMENTAI. 3 pasirinkti šio ciklo koncertai tik už 15 eurų. ABONEMENTUS galite įsigyti TIK Aušros al. 15, kamerinės salės „Polifonija“ kasoje.

Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 11 60

Kitus koncertų ciklo „Muzika pro atvirą langą“ koncertus galite rasti paspaudę nuorodą: http://www.polifonija.lt/n/wp-content/uploads/2018/08/ruduo-ziema-afisa-A2-psl.jpg
Daugiau informacijos: www.polifonija.lt ir www.facebook.com/polifonijalietuva

„Nuotykiai Konstrukotor mieste“ akrobatų, robotų transformerių bei lėlių audio spektaklis
2018-10-12 18:00 | Koncertų salė „Saulė”
Didžiulės pripučiamos dekoracijos, kokybiškos žmogaus dydžio lėlės, interaktyvios užduotys, įdomus siužetas pamokantis spektaklis ir profesionalus scenarijus.
Scenarijus:
„Konstruktor mieste“ šiandien tikra šventė, visi gyventojai rengiasi švęsti! Miesto gyventojai pakvietė savo draugus į šventę. Emmetas ir Lusi – geriausi draugai, jie paruošė miestui gražų vakarėlį. Tačiau nespėjo užpūsti žvakių torte, kai staiga užgeso šviesa, tamsiosios jėgos įsiveržė į vakarėlį ir pagrobė Lusi. Emetui teko įveikti daugybę sunkumų ir išbandymų su savo draugais, kad išgelbėtų Lusi. Jam į pagalbą atskubėjo Konstruktor miesto gyventojai, nepriekaištingi nindzės ir šventės svečiai – robotai transformeriai. Jiems teko kovoti su blogio jėgomis. Norėdami išgelbėti Lusi. Emetas, turintis gerą ir sąžiningą širdį, įsimylėjęs Lusi, turėjo susidurti su pagrindiniu pagrobėju. Emetas jam metė iššūkį ir laimėjo, jo nuoširdumo ir draugų dėka. Galiausiai, Lusi vėl kartu su Emetu, o Konstruktor miestas tampa įdomiausiu ir linksmiausiu miestu!!!

Šv. Jokūbo festivalio koncertas
2018-10-12 18:30
Spalio 12 d., penktadienis, 18.30 val.
Šiaulių Šv. apaštalų Petro ir Pauliaus katedra
Aušros takas 3, Šiauliai
PROGRAMA:
Lietuvoje pirmą kartą skambėsiantis Rodiono Ščedrino kūrinys „ATMINTY LIKĘS ANGELAS”
Atlieka:
Choras VILNIUS (vyr. dirigentas Artūras Dambrauskas)
Šiaulių valstybinis kamerinis choras POLIFONIJA (meno vadovas ir vyr. dirigentas Tomas Ambrozaitis)
Solistai:
Erika Kviatkovskaja (sopranas)
Viktorija Zabrodaitė (fleita)
Berniukų ir jaunuolių choro „Dagilėlis“ solistai
Dirigentas ARTŪRAS DAMBRAUSKAS
RENGINYS NEMOKAMAS!
„Atminty likęs angelas“ – tai sakralinis, 9 dalių kūrinys mišriam chorui, solistei, fleitai ir dviem diskantams.
Festivalį globoja:
Lietuvos Respublikos Prezidentė Dalia Grybauskaitė
Vilniaus arkivyskupas metropolitas Gintaras Grušas
Festivalį organizuoja:
Koncertinė įstaiga valstybinis choras VILNIUS
Pamokslininkų ordino Dominikonų Vilniaus šv. Apaštalų Pilypo ir Jokūbo vienuolynas
Koncerto partneriai:
Koncertinė įstaiga Šiaulių valstybinis kamerinis choras „Polifonija”
Šiaulių turizmo ir informacijos centras
Šiaulių miesto savivaldybė
Daugiau apie Šv. Jokūbo festivalį:
http://www.chorasvilnius.lt/sv-jokubo-festivalis/
